Arno Carstens weer in hof vir dronkbestuur | Maroela Media
Arno Carstens weer in hof vir dronkbestuur
Arno Carstens (L) en sy regsverteenwoordiger Milton de la Harpe tydens 'n vorige verskyning Foto: SAPA
Die musikant Arno Carstens het Donderdag in die Kaapstadse landdroshof verskyn op aanklag van dronkbestuur.
Carstens sou voor landdros Nadia Banwari verskyn het, maar sy was weens siekte nie in die hof nie. Die waarnemende landdros het die saak voorlopig tot 5 Augustus uitgestel.
Carstens het gefrustreerd gelyk oor die feit dat slotbetoë nie Donderdag aangehoor is nie.
Hy het vroeër onskuldig gepleit op 'n aanklag van dronkbestuur, alternatiewelik om met 'n bloedalkoholvlak van 0.20 persent te bestuur. Die 0.20%-vlak is bepaal deur die staat se analise. Die wettige perk is 0.05%.
Carstens is in Desember 2010 in hegtenis geneem nadat 'n verkeersbeampte hom van die pad af getrek het.
Arno Carstens dronkbestuur hof Kaapstad
Tuinier steek glo voertuig aan die brand met vrou binne-in
As hy hom nie skuldig maak aan dronkbestuur sal hy nooit "gefrustreerd" hoef te lyk omdat slotbetoë nie aangehoor is nie. Kry vir jou ou grote….
Hy het nognie besef wat kon gebeur het met sy dronkbestuurdery nie. Dis hoekom hy nog geïrriteerd is. Sy kop moes in skaamte gehang het en hy moes jammer gewees het. Die jammer wat kom wanneer jy verantwoordelikheid vir jou dade aanvaar.
Sal graag wil weet hoeveel geld al vermors is met die uitstel van die saak. Vanaf 2010 en hulle kan nie besluit of hy skuldig of onskuldig is. So gaan dit ook met ander sake. Iets raak altyd weg of daar is nie voldoende getuienis. As dit 'n moordsaak was, was die saak lankal van die rol geskrap.
So word tyd en geld gemors. Dit kan hulle so goed doen, maar nie al die gemors in ons land regmaak nie.